2010-től a WP Messinát erősítette. 2011-ben klubjával kilencedik lett az olasz bajnokság alapszakaszában, ami nem volt elég a playoffba kerüléshez. Bujka 65 góljával az alapszakasz negyedik legeredményesebb játékosa lett. A világbajnokságon a kilencedik helyen végzett. 2012-ben az Európa-bajnokságon bronzérmet szerzett. Az olimpiai selejtezőn a válogatottal kivívta az ötkarikás részvétel lehetőségét. A Messinával az olasz alapszakasz nyolcadikja lett. Az olimpián negyedik helyezést ért el.